CELEX: C2007/315/05
Language: el
Date: 2007-12-22 00:00:00
Title: Υπόθεση C-19/05: Απόφαση του Δικαστηρίου (τρίτο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Βασιλείου της Δανίας (Παράβαση κράτους μέλους — Ίδιοι πόροι των Κοινοτήτων — Νομίμως οφειλόμενοι τελωνειακοί δασμοί, μη εισπραχθέντες λόγω σφάλματος των εθνικών τελωνειακών αρχών — Δημοσιονομική ευθύνη των κρατών μελών)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/4
            
         Απόφαση του Δικαστηρίου (τρίτο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Βασιλείου της Δανίας
   (Υπόθεση C-19/05) (1)
   
   (Παράβαση κράτους μέλους - Ίδιοι πόροι των Κοινοτήτων - Νομίμως οφειλόμενοι τελωνειακοί δασμοί, μη εισπραχθέντες λόγω σφάλματος των εθνικών τελωνειακών αρχών - Δημοσιονομική ευθύνη των κρατών μελών)
   (2007/C 315/05)
   Γλώσσα διαδικασίας: η δανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: N. Rasmussen, G. Wilms και H.-P. Hartvig)
   
      Καθού: Βασιλείου της Δανίας (εκπρόσωπος: J. Molde)
   Αντικείμενο της υποθέσεως
   Παράβαση κράτους μέλους — Άρθρο 10 ΕΚ και άρθρα 2 και 8 της αποφάσεως 94/728/ΕΚ, Ευρατόμ του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων (EE L 293, σ. 9) — Δημοσιονομική ευθύνη των κρατών μελών για τους ιδίους πόρους — Παράλειψη του ενδιαφερομένου κράτους να θέσει στη διάθεση της Επιτροπής ποσό 18 687 475 DKK, το οποίο οι τελωνειακές αρχές παρέλειψαν εκ λάθους να αναζητήσουν ως δασμό από επιχείρηση
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο της Δανίας, παραλείποντας να θέσει στη διάθεση της Επιτροπής των Ευρωπαϊκών Κοινοτήτων ιδίους πόρους ύψους 18 687 475 DKK πλέον τόκων υπερημερίας από τις 27 Ιουλίου 2000, παρέβη τις υποχρεώσεις που υπέχει από το κοινοτικό δίκαιο, ιδίως από τα άρθρα 2 και 8 της αποφάσεως 94/728/ΕΚ, Ευρατόμ του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων.
            
         
               2)
            
            
               Καταδικάζει το Βασίλειο της Δανίας στα δικαστικά έξοδα.
            
         
      (1)  ΕΕ C 93 της 16.4.2005.